ai4bharat/Pralekha huggingface dataset:
কর্মী, জন-অভিযোগএবংপেনশনমন্ত্রক
পেনশন কমানোর কোন প্রস্তাব নেই, জানালো সরকার
নতুন দিল্লি, ১৯ এপ্রিল, ২০২০
কেন্দ্রীয় কর্মচারী, গণঅভিযোগ এবং পেনশন মন্ত্রকের পেনশন এবং পেনশন প্রাপক কল্যাণ দফতরের নজরে এসেছে যে, কোভিড-১৯ জনিত বর্তমান মহামারির প্রেক্ষিতে এবং বর্তমান অর্থনৈতিক অবস্থার প্রেক্ষিতে গুজব ছড়িয়েছে যে, সরকার পেনশন কমানোর বা বন্ধ করে দেওয়ার বিষয়টি বিবেচনা করছে। এই বিষয়টি পেনশন প্রাপকদের মধ্যে আতঙ্কের সৃষ্টি করেছে।
আগের মত এবারও সুস্পষ্ট ভাবে জানানো হচ্ছে যে, পেনশন কমানোর কোন প্রস্তাব সরকারের কাছে যেমন নেই তেমনই পেনশন বন্ধ করে দেওয়ার ব্যাপারেও কোন রকম চিন্তা-ভাবনা করা হচ্ছে না। পক্ষান্তরে, সরকার পেনশন প্রাপকদের সার্বিক কল্যাণে অঙ্গিকারবদ্ধ বলে মন্ত্রকের পক্ষ থেকে জানানো হয়েছে।
(CG/BD/AS
উত্তর-পূর্বাঞ্চলেরউন্নয়নসংক্রান্তমন্ত্রক
কোভিড পরবর্তী পরিস্থিতিতে প্রচুর বাঁশ সম্পদের সাহায্যে দেশের অর্থনীতির উন্নয়নের বিরাট সুযোগ তৈরি হয়েছে : ড. জিতেন্দ্র সিং
নতুন দিল্লি, ৩ মে, ২০২০
উত্তর – পূর্বাঞ্চল উন্নয়ন  প্রধানমন্ত্রীর দপ্তর, কর্মী, জনঅভিযোগ ও পেনশন, আনবিক শক্তি ও মহাকাশ দপ্তরের প্রতিমন্ত্রী ড. জিতেন্দ্র সিং বলেন, কোভিড পরবর্তী পরিস্থিতিতে দেশের অর্থনীতিতে ব্যাম্বু অর্থাৎ বাঁশ অত্যন্ত গুরুত্বপূর্ণ ভূমিকা পালন করবে। বাঁশ সম্পদের সাহায্যে ভারতের অর্থনৈতিক ক্ষমতা বৃদ্ধির একটি সুযোগ রয়েছে।
উত্তর – পূর্বাঞ্চল উন্নয়ন মন্ত্রকের সহযোগিতায় ভিডিও কনফারেন্সের মাধ্যমে আয়োজিত বাঁশ কনক্লেভে কেন্দ্রীয় কৃষি মন্ত্রক সহ সংশ্লিষ্ট ক্ষেত্রের প্রতিনিধিরা উপস্থিত ছিলেন। ড. জিতেন্দ্র সিং বলেন, দেশের মোট বাঁশের ৬০ শতাংশই উত্তর – পূর্ব ভারতে রয়েছে। প্রধানমন্ত্রী শ্রী নরেন্দ্র মোদীর নেতৃত্বে কেন্দ্রীয় সরকার, উত্তর – পূর্বাঞ্চলের উন্নতির জন্য গত ৬ বছরে যে অভূতপূর্ব পদক্ষেপ গ্রহণ করেছে, তার ফলে এই অঞ্চলের বাঁশ শিল্পের যথেষ্ট উন্নতি হয়েছে। স্বাধীনতার পর এই প্রথম এধরণের উদ্যোগ গৃহীত হয়েছে। মন্ত্রী, এই প্রসঙ্গে উল্লেখ করেন, ২০১৭ সালে মোদী সরকার, ১০০ বছরের পুরোনো ভারতীয় বন আইনের সংশোধন করে। তার ফলে বাড়িতে উৎপাদিত বাঁশ বনজসম্পদ হিসাবে বিবেচিত হচ্ছে না।
বাঁশের উন্নয়নের লক্ষ্যে নানা পদক্ষেপের প্রসঙ্গ উল্লেখ করে ড. সিং বলেন, ১৬ এপ্রিল থেকে কেন্দ্রীয় স্বরাষ্ট্র মন্ত্রক, লকডাউনের যে সমস্ত বিধিনিষেধ শিথিল করেছে, তার ফলে বাঁশের বীজ বোনা এবং সেগুলিকে প্রক্রিয়াকরণের ক্ষেত্রে ছাড় দেওয়া হয়েছে।
মন্ত্রী বলেন, প্রতি বছর ভারতে ২ লক্ষ ৩০ হাজার টন ধূপকাঠির প্রয়োজন হয়। যার বাজারমূল্য ৫০০০ কোটি টাকা। এই ধূপকাঠি তৈরির জন্য চীন এবং ভিয়েতনাম থেকে বেশিরভাগ বাঁশ আনতে হয়। কোভিড পরবর্তী সময়ে পরিবর্তিত পরিস্থিতিতে উত্তর – পূর্বাঞ্চলের কাছে দেশকে প্রতিযোগিতমূলক এবং স্বনির্ভর করে তোলার জন্য বাঁশের বিরাট চাহিদা তৈরি হয়েছে।
ড. সিং বলেন, উত্তর – পূর্বাঞ্চলীয় উন্নয়ন মন্ত্রক, বাঁশ থেকে তৈরির সামগ্রীর উৎপাদন এবং সেগুলির ব্যবসা – বাণিজ্য করার জন্য সরকারী, বেসরকারী অংশীদারিত্বের সম্ভাবনা নিয়ে কাজ করবে। বাঁশ থেকে জৈব – ডিজেল, পরিবেশ বান্ধব জ্বালানী, প্লাইউড সহ বিভিন্ন জিনিস তৈরি করা যায়। যার মাধ্যমে প্রচুর কর্মসংস্থানের সুযোগ তৈরি হবে।
এই কনক্লেভে উত্তর – পূর্বাঞ্চল উন্নয়ন মন্ত্রকের বিশেষ সচিব শ্রী ইন্দিবর পান্ডে সহ বিভিন্ন দপ্তরের উচ্চপদস্থ আধিকারিকরা যোগ দেন।
(CG/CB/SFS
বিজ্ঞানওপ্রযুক্তিমন্ত্রক
নতুন বিজ্ঞান, প্রযুক্তি এবং উদ্ভাবনী নীতির জন্য পরামর্শ পদ্ধতির সূচনা
নয়াদিল্লী, ০২ জুন, ২০২০
কেন্দ্রের মুখ্য বিজ্ঞান পরামর্শদাতার দপ্তর ও বিজ্ঞান ও প্রযুক্তি বিভাগ নতুন জাতীয় বিজ্ঞান, প্রযুক্তি এবং উদ্ভাবনী নীতি -র যৌথভাবে সূচনা করেছে। এর ফলে একটি বিকেন্দ্রীভূত সর্বাত্মক প্রক্রিয়া তৃণমূল স্তরে শুরু করা সম্ভব হবে।
পঞ্চম বিজ্ঞান ও প্রযুক্তি নীতি এমন একটি সময়ে তৈরি করা হল যখন সারা বিশ্ব এবং ভারত কোভিড-১৯ মহামারীর মোকাবিলা করছে। বিগত এক দশকে বিজ্ঞান ও প্রযুক্তি এবং উদ্ভাবনী ক্ষেত্রে যেসব গুরুত্বপূর্ণ পরিবর্তনগুলি আনা হয়েছে এটি তার সর্বশেষ প্রয়াস।
এসটিআইপি ২০২০ চারটি পরস্পরের সঙ্গে সম্পর্ক যুক্ত পদ্ধতির মাধ্যমে তৈরি করা হয়েছে। প্রথম পদ্ধতিতে জনসাধারণ এবং বিশেষজ্ঞদের সঙ্গে বিজ্ঞান নীতি ফোরামের মাধ্যমে নিবিড়ভাব পরামর্শ নেওয়া হয়েছে। যার ফলে এই নীতির খসড়া তৈরির সময় ওই মতামতগুলি স্থান পেয়েছে। দ্বিতীয় পদ্ধতিতে নীতির খসড়া তৈরি করার সময় ২১টি বিষয়ের উপর নির্দিষ্ট গোষ্ঠী তৈরি করা হয়েছে যারা এই খসড়া তৈরির কাজে সাহায্য করেছে। তৃতীয় পদ্ধতিতে বিভিন্ন মন্ত্রক এবং রাজ্যগুলির সঙ্গে পরামর্শ করা হয়েছে। এক্ষেত্রে রাজ্য এবং মন্ত্রকগুলি একজন করে নোডাল অফিসার নিয়োগ করেছে। চতুর্থ পদ্ধতিতে একটি বহুস্তরীয় শীর্ষ গোষ্ঠী তৈরি করা হয়েছে যারা বিভিন্ন শিল্প সংস্থা ও আন্তর্জাতিক অংশীদারদের সঙ্গে উচ্চপর্যায়ে আলোচনা করেছেন।
২১টি বিষয়ের উপর নির্দিষ্ট গোষ্ঠীর ১৩০ জন সদস্য বিভিন্ন আলোচনাচক্রে অংশ নিয়েছেন। আত্মনির্ভর ভারত গড়ে তোলার ক্ষেত্রে বিজ্ঞান ও প্রযুক্তি নীতি কিভাবে সাহায্য করতে পারে আলোচনায় সেটিই ছিল মূল বিষয়। ছয় মাস ধরে বিভিন্ন স্তরে আলোচনার পর চূড়ান্ত নীতিটি তৈরি করা হয়েছে।
(CG/CB/NS
স্বাস্থ্যওপরিবারকল্যাণমন্ত্রক
ভারতে ক্রমবর্ধিত ভাবে এ পর্যন্ত ৪৭ কোটি ২২ লক্ষের বেশি করোনা প্রতিষেধক টিকাকরণ করা হয়েছে
সুস্থতার হার বেড়ে হয়েছে ৯৭.৩৫ শতাংশ
গত ২৪ ঘণ্টায় নতুন করে আক্রান্তের সংখ্যা দাঁড়িয়েছে ৪০ হাজার ১৩৪
ভারতে সুস্পষ্টভাবে আক্রান্তের সংখ্যা  মোট আক্রান্তের ১.৩১ শতাংশ
দৈনিক আক্রান্তের হার  বিগত ৫৬ দিন ধরে যা ৫ শতাংশের নিচে
নতুন দিল্লি, ০২ আগষ্ট, ২০২১
ভারতে কোভিড-১৯ টিকাকরণ কর্মসূচির উল্লেখযোগ্যভাবে অগ্রগতি হয়ে আজ সামগ্রিকভাবে ৪৭ কোটি ২২ লক্ষ অতিক্রম করেছে। দেশে এই টিকাকরণ কর্মসূচির সূচনা হয়েছিল ১৬ জানুয়ারি,২০২১।
আজ সকাল ৭ টা পর্যন্ত পাওয়া তথ্য অনুযায়ী দেশে মোট এপর্যন্ত সামগ্রিকভাবে ৪৭ কোটি ২২ লক্ষ ২৩ হাজার ৬৩৯ জনকে টিকা প্রদান করা হয়েছে।
গত ২৪ ঘন্টায় ১৭ লক্ষ ০৬ হাজার ৫৯৮ জনকে টিকা দেওয়া হয়েছে।
ভারতে এ পর্যন্ত ১ কোটি ০৩ লক্ষ ১১ হাজার ৩৮০ জন স্বাস্থ্যকর্মী প্রথম ডোজ এবং ৭৮ লক্ষ ৫৬ হাজার ৪৬৬ জন কর্মী দ্বিতীয় ডোজ পেয়েছেন। অন্যদিকে, করোনার বিরুদ্ধে লড়াইয়ে অগ্রভাগে থাকা ১ কোটি ৭৯ লক্ষ ৭৮ হাজার ৩৫৩ জন কর্মী প্রথম ডোজ এবং ১ কোটি ১৩ লক্ষ ৬৫ হাজার ৮১৬ জন কর্মী দ্বিতীয় ডোজ পেয়েছেন। একইভাবে, ১৮-৪৪ বছর বয়সী ১৫ কোটি ৭০ লক্ষ ২২ হাজার ৫৭৮ জন প্রথম ডোজ এবং ৮৮ লক্ষ ৯৪ হাজার ৮৩৫ জন দ্বিতীয় ডোজ পেয়েছেন। অন্যদিকে, ৪৫-৫৯ বছর বয়সী ১০ কোটি ৬৫ লক্ষ ৫০ হাজার ৬১৯ জন প্রথম ডোজ এবং ৩ কোটি ৯৪ লক্ষ ২৯ হাজার ৫৫৯ জন দ্বিতীয় ডোজ পেয়েছেন। এছাড়াও, ৬০ বছরের বেশি বয়সী ৭ কোটি ৬১ লক্ষ ৩১ হাজার ৬৫৬ জন প্রথম ডোজ এবং ৩ কোটি ৬৬ লক্ষ ৮২ হাজার ৩৭৭ জন দ্বিতীয় ডোজ পেয়েছেন।
করোনা প্রতিষেধক টিকা দান অভিযান নতুন পর্যায়ে সর্বজনীনভাবে ২১ জুন, ২০২১ থেকে শুরু হয়েছে। এই অভিযানকে সঠিকভাবে এগিয়ে নিয়ে যেতে ভারত সরকার বদ্ধপরিকর।
করোনার জনিত অতিমারির শুরু থেকে এ পর্যন্ত ৩ কোটি,০৮ লক্ষ, ৫৭ হাজার ৪৬৭ জন সুস্থ হয়ে উঠেছেন। গত ২৪ ঘন্টায় ৩৬ হাজার ৯৪৬ জন সুস্থ হয়ে উঠেছেন। সুস্থতার হার বর্তমানে দাঁড়িয়েছে ৯৭.৩৫ শতাংশ। দেশে গত ২৪ ঘন্টায় ৪০ হাজার ১৩৪ জন নতুন করে আক্রান্ত হয়েছেন। বিগত ৩৬ দিন ধরে দৈনিক আক্রান্তের হার ৫০ হাজারের নিচে রয়েছে। এজন্য কেন্দ্রীয় সরকারের পাশাপাশি রাজ্য এবং কেন্দ্রশাসিত অঞ্চলগুলির সরকারের ঐকান্তিক প্রচেষ্টা রয়েছে।
দেশে সুস্পষ্টভাবে আক্রান্তের সংখ্যা বর্তমানে দাঁড়িয়েছে ৪ লক্ষ ১৩ হাজার ৭১৮। বর্তমানে মোট আক্রান্তের চেয়ে যা ১.৩১ শতাংশ।
গত ২৪ ঘন্টায় দেশে মোট ১৪,২৮,৯৮৪ টি নমুনা পরীক্ষা হয়েছে। এছাড়া সারাদেশে এ পর্যন্ত ৪৬ কোটি ৯৬ লক্ষ ৪৫ হাজার ৪৯৪ টি নমুনা পরীক্ষা হয়েছে।
বর্তমানের সাপ্তাহিক ভিত্তিতে আক্রান্তের হার ২.৩৭ শতাংশ। দৈনিক ভিত্তিতে এই হার আজ ২.৮১ শতাংশ। দৈনিক ভিত্তিতে আক্রান্তের হার লাগাতার ৫৬ দিন ধরে ৫ শতাংশের নিচে রয়েছে।
CG/ SB
(Visitor Counter : 149
প্রধানমন্ত্রীরদপ্তর
প্রধানমন্ত্রী ২৭ জানুয়ারি কোচি সফর করবেন
নয়াদিল্লি, ২৫ জানুয়ারি, ২০১৯
প্রধানমন্ত্রী শ্রী নরেন্দ্র মোদী আগামী ২৭ জানুয়ারি কেরলের কোচি সফর করবেন। সফরকালে তিনি কোচিতে রাষ্ট্রায়ত্ত ভারত পেট্রোলিয়াম কর্পোরেশন লিমিটেডের  এক সুসংবদ্ধ তৈল শোধনাগারের ক্ষমতা সম্প্রসারণ কমপ্লেক্স জাতির উদ্দেশে উৎসর্গ উপলক্ষে ফলকের আবরণ উন্মোচন করবেন। তিনি সেখানে পেট্রো-রসায়ন কমপ্লেক্সেরও ভিত্তিপ্রস্তর স্থাপন করবেন। এরপর তিনি সেখানে রাষ্ট্রায়ত্ত ইন্ডিয়ান অয়েলের রান্নার গ্যাস বটলিং প্ল্যান্টের জন্য জলে ভাসমান এক বৃহদায়তন গ্যাস সংরক্ষণাগার উদ্বোধন করবেন। এছাড়াও, তিনি এট্টুমানুরে দক্ষতা উন্নয়ন প্রতিষ্ঠানের শিলান্যাস করবেন।
বিপিসিএল-এর তৈল শোধনাগারের ক্ষমতা সম্প্রসারণের ফলে এই শোধনাগারটি ভারতের সর্ববৃহৎ শোধনাগার হয়ে উঠবে। অত্যাধুনিক ব্যবস্থাসম্পন্ন এই শোধনাগারটিতে দেশে পরিচ্ছন্ন জ্বালানি উৎপাদনের যাবতীয় ব্যবস্থা রয়েছে। এই সকল বৈশিষ্ট্যের ফলে এই শোধনাগারটি বিশ্বমানের হয়ে উঠবে। সম্প্রসারণের ফলে রান্নার গ্যাস ও ডিজেলের উৎপাদন দ্বিগুণ বাড়বে, সেইসঙ্গে পেট্রো-রসায়ন প্রকল্পগুলির জন্য কাঁচামাল উৎপাদন প্রক্রিয়া শুরু হবে।
ইন্ডিয়ান অয়েলের রান্নার গ্যাস বটলিং প্ল্যান্টের জন্য যে বৃহদায়তন গ্যাস সংরক্ষণাগারটির উদ্বোধন করা হবে, তার ক্ষমতা বেড়ে দাঁড়াবে ৪,৩৫০ মেট্রিক টন। এর ফলে, এই বটলিং প্ল্যান্টে প্রায় ছ’দিনের মতো প্রয়োজনীয় রান্নার গ্যাস মজুত থাকবে। কেবল তাই নয়, এই বিপুল পরিমাণ রান্নার গ্যাস মজুত করে রাখার ফলে সড়কে রান্নার গ্যাস ট্যাঙ্কারের পরিবহণ লক্ষ্যণীয়ভাবে হ্রাস পাবে।
ভারত পেট্রোলিয়ামের কোচি তৈল শোধনাগারের পেট্রো-রসায়ন কমপ্লেক্সটি ‘মেক ইন ইন্ডিয়া’ উদ্যোগের আওতায় গড়ে তোলা হয়েছে, যা আমদানির ওপর নির্ভরশীলতা কমাবে।
এট্টুমানুরে যে দক্ষতা উন্নয়ন প্রতিষ্ঠানটি গড়ে তোলা হচ্ছে, তার পরিচালনার দায়িত্বে থাকছে পেট্রোলিয়াম ও প্রাকৃতিক গ্যাস মন্ত্রক। এই প্রতিষ্ঠান চালু হলে তেল ও গ্যাস ক্ষেত্রের পাশাপাশি, অন্যান্য শিল্প সংস্থাগুলিতে যোগ্য যুবক-যুবতীদের কর্মসংস্থানের জন্য প্রয়োজনীয় বৃত্তিমূলক প্রশিক্ষণ দেওয়া সম্ভব হবে। বিশ্বমানের এই প্রতিষ্ঠানটি আট একর জমিতে গড়ে উঠছে। কেরল সরকার এজন্য জমি দিয়েছে। এই প্রতিষ্ঠানে প্রতি বছর ২০টি বিভিন্ন ক্ষেত্রে প্রায় এক হাজার জন যুবক-যুবতীকে প্রশিক্ষণ দেওয়া যাবে।
এর আগে প্রধানমন্ত্রী গত ১৫ই জানুয়ারি কেরল সফরে গিয়ে কোল্লাম বাইপাস উদ্বোধন করেন এবং তিরুবনন্তপুরমে পদ্মনাভ স্বামী মন্দির পরিদর্শন করেন।
CG/BD/DM
(Visitor Counter : 91
রেলমন্ত্রক
ভারতীয় রেল ১৩ই মে পর্যন্ত দেশ জুড়ে ৬৪২টি "শ্রমিক স্পেশাল ট্রেন" চালিয়েছে
নতুন দিল্লি, ১৩ই মে,২০২০
বিভিন্ন স্থানে আটকা পড়া পরিযায়ী শ্রমিক, তীর্থযাত্রী, পর্যটক, শিক্ষার্থী এবং অন্যান্য ব্যক্তিদের নিজ নিজ রাজ্যে পৌঁছে দেওয়ার বিষয়ে স্বরাষ্ট্র মন্ত্রকের ছাড়পত্র পাওয়ার পর, ভারতীয় রেল “শ্রমিক স্পেশাল” ট্রেন চালানোর সিদ্ধান্ত নেয়।
১৩ই মে পর্যন্ত সারা দেশে বিভিন্ন রাজ্য থেকে মোট ৬৪২টি "শ্রমিক স্পেশাল" ট্রেন চলানো হয়েছে। ইতিমধ্যে প্রায় ৭.৯০ লক্ষ যাত্রীকে তাদের নিজ নিজ রাজ্যে পৌঁছে দেওয়া হয়েছে। তবে উভয় রাজ্যের সম্মতির ভিত্তিতেই রেল এই ট্রেন পরিষেবা প্রদান করেছে।
এই ৬৪২টি ট্রেনের মধ্যে অন্ধ্র প্রদেশের জন্য ৩, বিহারের ১৬৯টি, ছত্তিসগড়ের ৬ ,হিমাচল প্রদেশের জন্য ১টি, জম্মু ও কাশ্মীরের ৩, ঝাড়খণ্ডের জন্য ৪০টি, কর্ণাটকের ১, মধ্য প্রদেশের জন্য ৫৩, মহারাষ্ট্রে ৩,মণিপুরের জন্য ১, মিজোরামে ১, ওড়িশার জন্য ৩৮টি, রাজস্থানে ৮, তামিলনাড়ুর ১, তেলেঙ্গানার ১ ত্রিপুরার ১, উত্তরপ্রদেশের ৩০১টি, উত্তরাখণ্ডের ৪টি এবং পশ্চিমবঙ্গের জন্য ৭টি ট্রেন চালানো হয়।
ট্রেনে চড়ার আগে যাত্রীদের যথাযথ স্ক্রিনিং সুনিশ্চিত করা হয়। ভ্রমণের সময়, যাত্রীদের বিনামূল্যে খাবার এবং জল দেওয়া হয়।
(CG/SS
কেন্দ্রীয়লোকসেবাআয়োগ
ইউপিএসসি-র মে মাসের নিয়োগ সংক্রান্ত পরীক্ষার ফলাফল
নয়াদিল্লি, ২১ জুন, ২০১৯
ইউনিয়ন পাবলিক সার্ভিস কমিশন  মে মাসে নিয়োগ সংক্রান্ত যে পরীক্ষাগুলি নিয়েছে তার ফল https://static.pib.gov.in/WriteReadData/userfiles/UPSC-%20List.pdf – এই লিঙ্কটি থেকে পাওয়া যাবে। সফল প্রার্থীদের ডাকযোগে এ বিষয়ে জানানো হবে।
CG/CB/DM
(Visitor Counter : 90
ইস্পাতমন্ত্রক
ভারতীয় রেলে নতুন রেলের চাহিদা
নতুন দিল্লি, ০৪ আগস্ট, ২০২১
বিগত তিন বছরে এবং ২০২১-২২ আর্থিক বছরের প্রথম তিন মাসে স্টিল অথরিটি অফ ইন্ডিয়া লিমিটেড ভারতীয় রেলওয়েকে নিম্নলিখিত চাহিদা পূরণ করেছে।
ভারতের রেলের পক্ষ থেকে যেসব চাহিদার কথা বলা হয়েছিল সেগুলি হচ্ছে-
১) আর-২৬০ ইউআইসি ৬০ প্রোফাইল রেল ইনস্টেড অফ গ্রেড ৮৮০।
২) ৬০ই ওয়ান প্রোফাইল ইনস্টেড অফ ইউআইসি ৬০ প্রোফাইল।
৩) ১১৭৫ এইচ টি রেলস ।
৪) ২৬০ মিটার লং রেল প্যানেল।
এদিকে, ভারতীয় রেলের ক্রমবর্ধমান চাহিদা পূরণের জন্য স্টিল অথরিটি অফ ইন্ডিয়া লিমিটেড তাদের ভিলাই স্টিল প্লান্ট- এর আধুনিকীকরণ এবং সম্প্রসারণের কাজ হাতে নিয়েছে। যার মধ্যে ১.২ এম টি পি এ ক্ষমতাসম্পন্ন ইউনিভার্সাল রেল মিল রয়েছে। রেল লাইনের ক্রমবর্ধমান চাহিদা মোকাবিলায় উৎপাদন ক্ষমতা বাড়ানোর জন্য ভিলাই স্টিল প্লান্টকে সেই ভাবে তৈরি করা হচ্ছে। ভারতীয় রেলের ১১৭৫ এইচ টি রেলের চাহিদা মেটাতে প্রয়োজনীয় ব্যবস্থা গ্রহণ করা হয়েছে।
আজ রাজ্যসভায় এক লিখিত প্রশ্নের জবাবে কেন্দ্রীয় ইস্পাত মন্ত্রী শ্রী রাম চন্দ্র প্রসাদ সিং এই তথ্য জানিয়েছেন।
CG/ SB
(Visitor Counter : 103
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
নয়াদিল্লি, ২৯ মে, ২০২১
(দৈনিক আক্রান্তের সংখ্যা ১ লক্ষ ৭৩ হাজারে পৌঁছে নতুন করে আক্রান্তের সংখ্যায় নিম্নমুখী প্রবণতা অব্যাহত রয়েছে।
দৈনিক নতুন করে আক্রান্তের সংখ্যা গত ৪৫ দিনে সর্বনিম্ন।
সুস্পষ্টভাবে কোভিডে আক্রান্তের সংখ্যা আরও কমে ২২ লক্ষ ২৮ হাজার ৭২৪।
দেশে গত ২৪ ঘণ্টায় সুস্পষ্টভাবে করোনায় আক্রান্তের সংখ্যা ১ লক্ষ ১৪ হাজার ৪২৮টি কমেছে।
এখনও পর্যন্ত করোনামুক্ত হয়েছেন ২ কোটি ৫১ লক্ষ ৭৮ হাজার ১১ জন।
দেশে গত ২৪ ঘণ্টায় আরোগ্যলাভ করেছেন ২ লক্ষ ৮৪ হাজার ৬০১ জন।
দৈনিক ভিত্তিতে সুস্থতার সংখ্যা লাগাতার ১৬ দিন নতুন করে আক্রান্তের সংখ্যার তুলনায় বেশি রয়েছে।
জাতীয় স্তরে সুস্থতার হার বেড়ে ৯০.৮০ শতাংশ।
সাপ্তাহিক ভিত্তিতে আক্রান্তের হার বর্তমানে ৯.৮৪ শতাংশ।
দৈনিক ভিত্তিতে আক্রান্তের হার ৮.৩৬ শতাংশ, যা গত পাঁচদিন ধরে ১০ শতাংশের নিচে।
দেশব্যাপী টিকাকরণ অভিযানের আওতায় এখনও পর্যন্ত ২০ কোটি ৮৯ লক্ষ টিকার ডোজ দেওয়া হয়েছে।
দেশে এখনও পর্যন্ত নমুনা পরীক্ষার সংখ্যা লক্ষ্যণীয় হারে বেড়ে ৩৪ কোটি ১০ লক্ষ।
CG/BD/DM
বিজ্ঞানওপ্রযুক্তিমন্ত্রক
কোভিড – ১৯ এর কারণে ভিন্নভাবে সক্ষম ও প্রবীণ নাগরিকরা যে সমস্যায় পড়ছেন, তার থেকে সুরাহা দেবার জন্য ডিএসটি-র সহায়ক যন্ত্র ও প্রযুক্তি উদ্ভাবন
নতুন দিল্লি, ১৩ই মে, ২০২০
কেন্দ্রীয় বিজ্ঞান ও প্রযুক্তি দপ্তর , কোভিড – ১৯ এর ফলে ভিন্নভাবে সক্ষম ও প্রবীণ নাগরিকদের বিভিন্ন সমস্যার সমাধানের জন্য বেশ কিছু উদ্যোগ গ্রহণ করেছে। ডিএসটি-র অধীনস্থ সায়েন্স ফর ইক্যুইটি এমপাওয়ারমেন্ট এন্ড ডেভলপমেন্ট , বিভিন্ন সহায়ক যন্ত্র তৈরি করছে। যেগুলি ভিন্নভাবে সক্ষম ও প্রবীণ নাগরিকদের সহায়ক হবে।
কোভিড – ১৯ এর বিষয়ে সচেতনতা গড়ে তুলতে এবং নানা রকমের স্বাস্থ্যবিধি সংক্রান্ত তথ্য জানানোর জন্য চেন্নাইয়ের রাজলক্ষ্মী ইঞ্জিনিয়ারিং কলেজ, একটি বৈদ্যুতিন যন্ত্র আবিষ্কার করেছে। যে যন্ত্রটি মোবাইল এবং ট্যাবের সঙ্গে লাগালে ভিন্নভাবে সক্ষম বাচ্চাদের নানা রকমের তথ্য দিতে পারবে। বিভিন্ন ভাষায় এই সমস্ত শিশুরা নানা তথ্য পাবে এবং সেটি খুবই আকর্ষণীয় ভাবে দেওয়া হবে।
প্রবীণ নাগরিক এবং ভিন্নভাবে সক্ষম যে সমস্ত ব্যক্তিরা কোয়ারান্টাইনে বা আইসোলেশন ওয়ার্ডে থাকবেন, তাদের জন্য একটি সেনসার মেশিন তৈরি করেছে কোয়াম্বাটুরের পিএসজি কলেজ অফ টেকনোলজি। মাত্র ১৫০০ টাকার এই যন্ত্রটি পরে থাকলে আক্রান্ত ব্যক্তির সুস্থ হবার নানা লক্ষণের বিষয়ে যেমন জানা যাবে, একইভাবে পেশির সঞ্চালনার কাজেও এই যন্ত্র সাহায্য করবে। অর্থাৎ কোনো ফিজিওথেরাপিস্টের সাহায্যের প্রয়োজন হবে না। ডিএসটি, ভিন্নভাবে সক্ষমদের জন্য স্বয়ংক্রিয় হ্যান্ড স্যানিটাইজার স্ক্রাব তৈরি করেছে। যার ফলে ভিন্নভাবে সক্ষমদের স্পর্শ না করেই এই যন্ত্রের মাধ্যমে সংক্রমণ মুক্ত করা যাবে। এই ধরণের যন্ত্রপাতি বিপুল পরিমাণে তৈরির জন্য কেন্দ্র, বিশেষ উদ্যোগ নিয়েছে।
(CG/CB/SFS
বস্ত্রমন্ত্রক
শ্রী ইউ পি সিং বস্ত্র মন্ত্রকের সচিবের দায়িত্ব গ্রহণ করেছেন
নতুনদিল্লি, ২৭শে জানুয়ারি, ২০২১
কেন্দ্রীয় বস্ত্র মন্ত্রকের সচিব হিসেবে ১৯৮৫ সালের ওডিশা ক্যাডারের আইএএস আধিকারিক শ্রী ইউ পি সিং দায়িত্ব গ্রহণ করেছেন। এর আগে ২০১৭ সালের পয়লা ডিসেম্বর থেকে তিনি জলশক্তি মন্ত্রকের জল সম্পদ, নদী উন্নয়ন ও গঙ্গা পুনরুজ্জীবন বিভাগের সচিবের পদে ছিলেন। শ্রী সিং কেন্দ্র ও রাজ্যের বিভিন্ন গুরুত্বপূর্ণ পদের দায়িত্ব পালন করেছেন।
আদিবাসীবিষয়কমন্ত্রক
ভারতীয় আন্তর্জাতিক বিজ্ঞান উৎসবে পরম্পরাগত শিল্প প্রদর্শনী এবং শিল্পীদের সঙ্গে পরিচিতি
কলকাতা, ০৫ নভেম্বর, ২০১৯
কলকাতায় আজ শুরু হয়েছে পঞ্চম ভারতীয় আন্তর্জাতিক বিজ্ঞান উৎসব। প্রকৃতির সঙ্গে সামঞ্জস্য বজায় রেখে বিজ্ঞানের প্রসার প্রয়োজন। এই উৎসবেরই অঙ্গ হিসেবে বিজ্ঞান নগরীতে পরম্পরাগত শিল্প এবং শিল্পীদের প্রদর্শনীর উদ্বোধন করে কেন্দ্রীয় আদিবাসী বিষয়ক মন্ত্রী শ্রী অর্জুন মুন্ডা। তিনি বলেন, প্রকৃতির সঙ্গে অঙ্গাঙ্গী ভাবে জড়িয়ে রয়েছে বিজ্ঞান। সভ্যতার বিকাশে বিজ্ঞানের অবদান ভোলার নয়। কিন্তু প্রকৃতিকে ধ্বংস করলে চলবেনা। আধুনিক বিজ্ঞানকে কাজে লাগিয়ে গ্রামীণ শিল্পকলাকে সংরক্ষণ করা প্রয়োজন। একইসঙ্গে কিভাবে এই শিল্পকলাকে দেশ ও বিদেশের বাজারে তুলে ধরা যায় তা নিয়েও চিন্তাভাবনা করা প্রয়োজন বলে জানিয়ে দেশীয় প্রযুক্তিকে কাজে লাগিয়ে বিজ্ঞানকে এগিয়ে নিয়ে যাওয়ার আহ্বান জানান কেন্দ্রীয় মন্ত্রী। তিনি বলেন, দেশে প্রতিরক্ষা এবং মহাকাশ গবেষণা ক্ষেত্রে বিজ্ঞানী এবং গবেষকরা কিভাবে কাজ করছে তা সাধারণ মানুষের কাছে তুলে ধরা প্রয়োজন। শ্রী মুন্ডা বলেন, দেশীয় সংস্কৃতি, শিল্পকলা, কৃষ্টি তুলে ধরতে লাদাখে ‘আদি মহোৎসব’এর সূচনা হয়েছে। আগামী দিনে প্রতিটি রাজ্যে ‘আদি মহোৎসব’এর আয়োজন করা হবে বলেও তিনি জানান।
ভারতীয় আন্তর্জাতিক বিজ্ঞান উৎসবে পরম্পরাগত শিল্প এবং শিল্পীদের প্রদর্শনীতে ২৫টি রাজ্য থেকে তিনশোর ও বেশি প্রতিনিধি তাদের শিল্পকলা নিয়ে হাজির হয়েছেন। আগামী ৮ই নভেম্বর পর্যন্ত চলবে এই প্রদর্শনী। তাঁত, রেশমের শাড়ি, টেরাকোটা শিল্প, ধাতু এবং ধাতব বিজ্ঞানের ওপর নির্মিত শিল্পকলা, বাঁশের তৈরি সামগ্রী, পরম্পরাগত অলঙ্কার এই প্রদর্শনীতে স্হান পেয়েছে।
CG/SS/NS
(Visitor Counter : 19
রেলমন্ত্রক
বেসরকারি ট্রেন পরিষেবার জন্য যোগ্যতা ও প্রস্তাব সম্পর্কিত দ্বিতীয় প্রাক-বাস্তবায়ন সম্মেলন; ট্রেনগুলি সরকারি-বেসরকারি অংশীদারিত্বের ভিত্তিতে চলবে
নয়াদিল্লি, ১৩ অগাস্ট, ২০২০
বেসরকারি ট্রেন পরিষেবার জন্য যোগ্যতা ও প্রস্তাব সম্পর্কিত দ্বিতীয় প্রাক-বাস্তবায়ন সম্মেলন গতকাল অনুষ্ঠিত হয়। যাত্রীবাহী ট্রেন পরিষেবার ক্ষেত্রে বেসরকারি অংশগ্রহণের এই কর্মসূচিটি যাত্রীদের ট্রেন সফরের অভিজ্ঞতায় এক আমূল পরিবর্তন নিয়ে আসবে। একই সঙ্গে, ট্রেন পরিষেবার মান বাড়বে এবং যাতায়াতের সময় আরও হ্রাসের পাশাপাশি রোলিং স্টক সংক্রান্ত আধুনিক প্রযুক্তি প্রয়োগের মাধ্যমে চাহিদা ও ঘাটতির ফারাক হ্রাস পাবে। এই কর্মসূচির ফলে, জনসাধারণের সুবিধার্থে পরিবহণ পরিষেবা আরও বৃদ্ধি পাবে। উল্লেখ করা যেতে পারে, ভারতীয় রেলের পক্ষ থেকে ইতিমধ্যেই যে সমস্ত ট্রেন চালানো হচ্ছে, বেসরকারি অংশগ্রহণের ফলে চালু হওয়া ট্রেন পরিষেবাগুলি হবে তার অতিরিক্ত।
বেসরকারি অংশগ্রহণের মাধ্যমে অতিরিক্ত ট্রেন পরিষেবা চালু হলে কর্মসংস্থানের সুবিধা বাড়বে।
রেল পরিষেবায় বেসরকারি ক্ষেত্রের অংশগ্রহণের বিষয়টি দুটি পর্যায়ে প্রতিযোগিতামূলক দরপত্র আহ্বান ব্যবস্থার মাধ্যমে স্থির করা হবে। এক্ষেত্রে বেসরকারি সংস্থাগুলির যোগ্যতা ও প্রস্তাবের বিষয়গুলি যাচাই করা হবে।
উল্লেখ করা যেতে পারে, বেসরকারি ট্রেন পরিষেবার জন্য যোগ্যতা ও প্রস্তাব সম্পর্কিত প্রথম প্রাক-বাস্তবায়ন সম্মেলন গত মাসের ২১ তারিখ আয়োজিত হয়। এই সম্মেলনে আরও বেশি সংখ্যক বেসরকারি ক্ষেত্রের অংশগ্রহণের জন্য যোগ্যতা ও প্রস্তাব সম্পর্কিত মাশুল রেল মন্ত্রক এক-দশমাংশ হ্রাস করেছে। দ্বিতীয় প্রাক্-বাস্তবায়ন সম্মেলনে বেসরকারি ক্ষেত্র থেকে ভালো সাড়া পাওয়া গেছে। এই সম্মেলনে প্রায় ২৩টি সংস্থা যোগ দেয়। বেসরকারি উদ্যোগে ট্রেন চালানোর জন্য অংশগ্রহণকারী সকল পক্ষকে যোগ্যতা ও প্রস্তাব সম্পর্কিত সমস্ত নীতি-নির্দেশিকা পুঙ্খানুপুঙ্খভাবে অনুসরণ করার পরামর্শ দেওয়া হয়েছে। দ্বিতীয় প্রাক-বাস্তবায়ন সম্মেলনের বিশদ বিবরণ আগামী ২১শে অগাস্ট জনসমক্ষে প্রকাশ করা হবে। ইতিমধ্যেই জমা পড়া আবেদনপত্রগুলি আগামী ৮ই সেপ্টেম্বর থেকে যাচাই করে দেখা হবে।
(CG/BD/SB
ইস্পাতমন্ত্রক
কেন্দ্রীয় মন্ত্রী শ্রী ধর্মেন্দ্র প্রধান বৈজ্ঞানিক সমাজের প্রতি "ভারতের জন্য উদ্ভাবন" করার আহ্বান জানিয়েছেন। তিনি বলেন, এমন উদ্ভাবন করতে হবে যা আন্তর্জাতিক ক্ষেত্রে ভারতকে প্রতিদ্বন্দ্বিতায় রাখতে সাহায্য করবে
নতুন দিল্লী, ৫ই ডিসেম্বর, ২০২০
কেন্দ্রীয় পেট্রোলিয়াম ও প্রাকৃতিক গাস এবং ইস্পাতমন্ত্রী শ্রী ধর্মেন্দ্র প্রধান দেশের বৈজ্ঞানিকদের প্রতি "ভারতের জন্য উদ্ভাবন"  এবং আত্মনির্ভর ভারত গড়ে তোলার লক্ষ্যে কর্ম প্রণয়নের আহ্বান জানিয়েছেন। ভারত সরকারের বিজ্ঞান ও প্রযুক্তি মন্ত্রক,ভূ-বিজ্ঞান মন্ত্রক,স্বাস্থ্য ও পরিবার কল্যাণ মন্ত্রক আয়োজিত ৬ষ্ঠ ইন্ডিয়া ইন্টারন্যাশনাল সায়েন্স ফেস্টিভাল ২০২০ এর প্রাক্কালে শ্রী প্রধান বৈজ্ঞানিকদের প্রতি আহ্বান জানিয়ে বলেন, এমন উৎপাদন এবং পরিষেবা তৈরী করতে হবে যা বিশ্বের সর্বোত্তম উৎপাদনের সঙ্গে প্রতিদ্বন্দ্বিতা করতে সক্ষম হবে। এই উৎসবের মূল ভাবনা হল"আত্মনির্ভর ভারত এবং বিশ্বের কল্যাণ"।
সমাজের উন্নয়নে বিজ্ঞান এবং উদ্ভাবনের ভুমিকা বিষয়ে উল্লেখ করে শ্রী প্রধান বলেন,কোভিড-19 অতিমারী,আমাদের আবার দেখিয়ে দিল যে প্রাতিষ্ঠানিক এবং শিল্পক্ষেত্রর ক্ষমতা আরও উন্নতমানের করতে ও শক্তিশালী করতে প্রতিটি স্তরে বৈজ্ঞানিক জ্ঞান ও উদ্ভাবনকে আরও গুরুত্ব দিতে হবে। প্রধানমন্ত্রী নরেন্দ্র মোদীর "আত্মনির্ভর ভারত" গঠনের আহ্বান বিষয়ে তিনি বলেন,আত্মনির্ভর ভারত,এমন এক ভারত,যেখানে নিজের প্রয়োজন পূরণ করার পাশাপাশি সে আন্তর্জাতিক ক্ষেত্রে আশার আলো দেখাবে।
শ্রী ধর্মেন্দ্র প্রধান বলেন,ভারতকে আত্মনির্ভর করে তোলা তখনই সম্ভব হবে,যখন অর্থনৈতিক উন্নয়ন এবং সামাজিক লাভে বিজ্ঞান ও প্রযুক্তিকে সঠিকভাবে প্রয়োগ করা যাবে। শক্তিশালী আর এন্ড ডি ইকোসিস্টেমের মাধ্যমে আমরা উন্নত স্টেট অফ দি আর্ট উৎপাদন ও পরিষেবা প্রদান করে বর্তমান ব্যবস্থাকে আরও এগিয়ে নিয়ে যেতে পারি। তিনি, বিজ্ঞান এবং গণিতে ভারতের সমৃদ্ধ প্রাচীন ঐতিহ্যর সঙ্গে আধুনিক বিজ্ঞানের সমন্বয় ঘটিয়ে বহু অজানা বিজ্ঞানকে প্রতিষ্ঠা করার জন্য বৈজ্ঞানিকদের প্রতি আহ্বান জানান।
মহাকাশ গবেষণা,কৃষিক্ষেত্রে,ওষুধ নির্মাণ সহ বহু ক্ষেত্রে বৈজ্ঞানিকদের ভূমিকার প্রশংসা করে শ্রী প্রধান বলেন শিল্প এবং সামাজিক সমস্যা সমাধানেও তাদের এগিয়ে আসতে হবে।
জলশক্তি মন্ত্রক
আগামী পয়লা নভেম্বর থেকে তেশরা নভেম্বর পর্যন্ত ‘গঙ্গা উৎসব ২০২১- নদী উৎসব’ উদযাপন করা হবে
নয়াদিল্লী, ২৯ অক্টোবর, ২০২১
স্বচ্ছ গঙ্গার জন্য জাতীয় মিশন  গঙ্গাকে ‘জাতীয় নদী’ হিসেবে ঘোষণা করে প্রতি বছর গঙ্গা উৎসব উদযাপন করে থাকে। এরই অঙ্গ হিসেবে চলতি বছরে পয়লা নভেম্বর থেকে তেশরা নভেম্বর পর্যন্ত গঙ্গা উৎসবের আয়োজন করা হয়েছে। ‘গঙ্গা উৎসব ২০২১- নদী উৎসব’ শুধুমাত্র গঙ্গাকে কেন্দ্র করেই উদযাপন করা হবে না, সারা দেশের সমস্ত নদ-নদীকে ঘিরে এই উৎসব উদযাপন করা হবে।এই উপলক্ষে দেশের দেড়শোটি জেলা জুড়ে ১১২টি গঙ্গা তীরে একাধিক পরিকল্পনা করা হয়েছে। দেশের স্বাধীনতার ৭৫ বছর উদযাপনের অঙ্গ হিসেবে আজাদি কা অমৃত মহোৎসব পালনের সঙ্গে এই নদী উৎসব উদযাপন করা হবে।
এ বছর গঙ্গা উৎসব ২০২১-এর মূল লক্ষ্যই হল দেশের বিভিন্ন নদী অববাহিকায় ‘নদী উৎসব’ উদযাপনের বিষয়ে প্রচার চালানো। চলতি বছরের ২৬ সেপ্টেম্বর 'বিশ্ব নদী দিবস'এ প্রধানমন্ত্রী শ্রী নরেন্দ্র মোদী এ বিষয়ে বিশেষ গুরুত্ব আরোপ করেছিলেন। তিনি বলেছিলেন ভারতবর্ষের মতো দেশে শতাব্দীর পর শতাব্দী ধরে নদ-নদীর সঙ্গে ঐতিহ্যের দৃঢ় সংযোগ রয়েছে।
প্রধানমন্ত্রীর এই আহ্বানে অনুপ্রাণিত হয়ে চলতি বছরে এধরনের অনুষ্ঠান আয়োজনের নেতৃত্বে রয়েছেন কেন্দ্রীয় জলশক্তি মন্ত্রী শ্রী গজেন্দ্র সিং শেখাওয়াত। এই উৎসবের উদ্বোধনী অনুষ্ঠানে কেন্দ্রীয় পর্যটন ও সংস্কৃতি মন্ত্রী শ্রী, জলশক্তি প্রতিমন্ত্রী, জলশক্তি মন্ত্রকের সচিব এবং একাধিক অলিম্পিক খেলোয়াড় উপস্থিত থাকবেন।
উৎসব আয়োজনের উদ্দেশ্যই হল সংশ্লিষ্ট পক্ষকে যুক্ত করে এবং গঙ্গা জ্ঞান কেন্দ্র -এর তত্ত্বাবধানে সাধারণ মানুষের অংশগ্রহণ সুনিশ্চিত করা। পাশাপাশি গঙ্গা পুনরুজ্জীবনে ‘জন ভাগীদারি’ এর তাৎপর্য তুলে ধরা হবে। গঙ্গা উৎসবের মাধ্যমে এনএমসিজি সাধারণ মানুষের সঙ্গে নদী সংযোগকে শক্তিশালী করার লক্ষ্যমাত্রা নিয়েছে। উৎসবের এই তিন দিনে নানান সাংস্কৃতিক অনুষ্ঠান লোককাহিনী ভিত্তিক আলোচনার আসর, বিশিষ্ট ব্যক্তিত্বদের সঙ্গে কথোপকথন, ক্যুইজ, শিল্পকর্ম প্রদর্শনী, সঙ্গীত ও নৃত্য অনুষ্ঠান, চিত্র প্রদর্শনীর আয়োজন করা হবে। একাধিক শিল্পী সঙ্গীত ও নৃত্য পরিবেশন করবেন। এই উৎসব উদযাপনের অঙ্গ হিসেবে একটি পোর্টাল- http://www.clap4ganga.com/ চালু করা হবে। এছাড়াও ‘গঙ্গা : রিভার ফ্রম স্কাইস’ শীর্ষক চলচ্চিত্রের সূচনা করা হবে। এই উৎসব উদযাপন উপলক্ষ্যে দিল্লী থেকে গঙ্গা টাস্ক ফোর্সের নেতৃত্বে ‘গঙ্গা মশাল’ শীর্ষক অভিযানের সূচনা হবে। গঙ্গা নদীর তীরবর্তী ২৩টি স্টেশন সহ একাধিক পথ ভ্রমণ করবে এই অভিযাত্রী দলটি। দেশের স্বাধীনতার ৭৫ বছরের স্মরণে ৭৫টি স্থানে নানা অনুষ্ঠানের আয়োজন করা হচ্ছে। গত বছর কোভিড বিধির কারণে ভার্চুয়াল মাধ্যমে এই অনুষ্ঠানের আয়োজন করা হয়েছিল। সেখানে সারা দেশ থেকে প্রায় ৩ লক্ষেরও বেশি মানুষ অংশগ্রহণ করেছিলেন। এ বছরও অনলাইনের মাধ্যমে গঙ্গা উৎসবে অংশগ্রহণ করা যাবে। এর ওয়েবসাইটি হল https://gangautsav.in/। নমামী গঙ্গের সোস্যাল মিডিয়ার মাধ্যমে গঙ্গা উৎসবে যোগ দেওয়া যাবে।
CG/SS/NS
(Visitor Counter : 205